Silya Nymoen giftet seg
ARTIKKELEN ER OVER ETT ÅR GAMMEL Paret fridde til hverandre høsten for to år siden. Fredag denne uken ga de endelig hverandre sitt ja. – Jeg giftet meg med min drømmemann og bestevenn Espen i Oslo tinghus i går, skriver Silya i en SMS til VG. Lørdag delte hun selv bilder fra den store dagen og annonserte gladnyheten på Instagram. «Vi giftet oss i går vi», skriver artisten og låtskriveren i innlegget. – Vi er så lykkelige og hadde en fantastisk dag! Fredag den 13. er herved kjærlighetsdag, skriver Silya. Artisten delte flere biler fra den store dagen som viser det lykkelige brudeparet og den litt uvanlige bryllupskaken. Husker du: Silya gikk til topps i «Stjernekamp» Istedenfor tradisjonell kaketopp, prydet en snøkule, med bilde av en havfrue og en havmann, toppen av sjokoladekaken. Nymoen ble først kjent som vokalist i Multicyde. I 2013 gikk hun til topps i TV-programmet «Stjernekamp. Hun er også en av deltakerne i neste sesong av «Hver gang vi møtes», som sendes på nyåret.
Artisten Silya Nymoen (39) og Espen Leite (44) giftet seg i Oslo fredag den 13.